An worker commited suicide in Surat, India due to hunger during lockdown.
विश्वास न्यूज की पड़ताल में यह दावा गलत निकला। जिस तस्वीर को लॉकडाउन से जोड़कर वायरल किया जा रहा है वह महाराष्ट्र में हुई एक पुरानी घटना से संबंधित है।, फेसबुक यूजर ‘Manoj Kumar’ ने वायरल तस्वीर को शेयर (आर्काइव लिंक) करते हुए लिखा है, ”दोस्तों यह जो तस्वीर देख रहे हो ना यह दिखावटी नहीं है हकीकत घटना है सूरत शहर से पैदल यात्रा करते हुए अपने गांव जा रहे थे कुछ व्यवस्था ना होने के कारण यह लोग अपने घर जा रहे थे जाते-जाते बीच रास्ते में ही दम तोड़ दिया इसके जिम्मेदार कौन है दोस्तों कोई सफाई देना चाहता है इसकी जिम्मेदार भारत सरकार होगी…मैं श्री नरेंद्र मोदी जी से कहना चाहता हूं की लॉक डाउन का पालन तो पब्लिक कर रही है पर पब्लिक का पालन तो सरकार को करना चाहिए।”, सोशल मीडिया के अन्य प्लेटफॉर्म पर इस तस्वीर को कई अन्य यूजर्स ने समान और मिलते-जुलते दावे के साथ शेयर किया है।, वायरल पोस्ट में इस्तेमाल की गई तस्वीर को रिवर्स इमेज किए जाने पर nagpurtoday.in नाम की वेबसाइट पर 13 जून 2018 को प्रकाशित एक खबर मिली, जिसमें इस तस्वीर का इस्तेमाल किया गया है।, खबर के मुताबिक, महाराष्ट्र के वर्धा जिले के आरवी कस्बे में एक दंपती ने अपनी बेटी के साथ आत्महत्या कर ली। प्राथमिक रूप से पता चल पाया है कि फांसी पर झूल रही यह लाशें पति अनिल वानखेड़े और पत्नी स्वाति एवं बेटी आस्था की है। पुलिस पारिवारिक विवाद और कर्ज के कारण को ध्यान में रखते हुए इस मामले की जांच कर रही है।, विश्वास न्यूज ने इस मामले को लेकर नागपुर टुडे की वेबसाइट पर दिए गए नंबर से संपर्क किया। वेबसाइट के मार्केटिंग हेड अरविंद टुपे ने हमें बताया, ‘यह पुरानी घटना की तस्वीर है और कई अन्य स्थानीय मीडिया ने भी इस घटना को कवर किया था।’, वायरल तस्वीर को शेयर करने वाले यूजर ने अपनी प्रोफाइल में खुद को पार्टी विशेष का समर्थक बताया है।, Disclaimer: कोरोनावायरसफैक्ट डाटाबेस रिकॉर्ड फैक्ट-चेक कोरोना वायरस संक्रमण (COVID-19) की शुरुआत से ही प्रकाशित हो रही है। कोरोना महामारी और इसके परिणाम लगातार सामने आ रहे हैं और जो डाटा शुरू में एक्यूरेट लग रहे थे, उसमें भी काफी बदलाव देखने को मिले हैं। आने वाले समय में इसमें और भी बदलाव होने का चांस है। आप उस तारीख को याद करें जब आपने फैक्ट को शेयर करने से पहले पढ़ा था।, निष्कर्ष:\r\n\r\n \r\nलॉकडाउन के कारण सूरत से पैदल अपने घर को निकले मजदूर के परिवार समेत आत्महत्या किए जाने के दावे के साथ वायरल हो रही तस्वीर 2018 में महाराष्ट्र में हुई एक पुरानी घटना से संबंधित है।, सब को बताएं, सच जानना आपका अधिकार है। अगर आपको ऐसी किसी भी मैसेज या अफवाह पर संदेह है जिसका असर समाज, देश और आप पर हो सकता है तो हमें बताएं। आप हमें नीचे दिए गए किसी भी माध्यम के जरिए जानकारी भेज सकते हैं..., कॉरपोरेट और राजनीतिक दबाव से मुक्त होकर सत्ता को हमेशा आइना दिखाने वाली फैक्ट चेक जर्नलिज्म सिर्फ और सिर्फ आपके सहयोग से संभव है। इस मुहिम में हमें आपके साथ और सहयोगी की जरूरत है। फर्जी और गुमराह करने वाली खबर के खिलाफ जारी इस लड़ाई में हमारी मदद करें और कृपया हमें आर्थिक सहयोग दें।, , This website uses cookie or similar technologies, to enhance your browsing experience and provide personalised recommendations. By continuing to use our website, you agree to our Privacy Policy and Cookie Policy
Fact Check: यह तस्वीर महाराष्ट्र में हुई आत्महत्या की घटना से संबंधित है, लॉकडाउन से जोड़कर किया जा रहा वायरल - Vishvas News